මහින්ද චින්තනය ක්‍රියාවට නැංවීමේදී දේශපාලනඥයන් සහ නිලධාරීන් එක්ව ක්‍රියාකිරීමේ ඇති අවශ්‍යතාව මහාමාර්ග නියෝජ්‍ය ඇමැති ආචාර්ය මර්වින් සිල්වා මහතා පෙන්වා දෙයි.රටේ සංවර්ධන ක්‍රියාවලියේ දී ජනතාවගේ අවශ්‍යතාවයන් වටහාගෙන නිවැරැදි තීන්දු තීරණ ගතයුතුව ඇතැයිද නියෝ්ජ්‍ය ඇමැතිවරයා අවධාරණය කරයි.මාතලේ දිස්ත්‍රික් සම්බන්ධීකරණ කමිටු රැස්වීමට සහභාගිවෙමින් මෙසේ පැවැසූ ඇමැතිවරයා දූෂණය, භීෂණය හා අල්ලස් නැති කිරීමට ක්‍රියාකරන බවද අවධාරණය කෙළේය.මහාමාර්ග සකස් කරනවා වගේම ඒවා නඩත්තු කිරීමටත් අලංකාරව හා ක්‍රමවත්ව පවත්වාගෙන යෑමටත් වගකිවයුතු අය ක්‍රියා කළයුතුව ඇතැයිද ආචාර්ය මර්වින් සිල්වා නියෝජ්‍ය ඇමැතිවරයා මෙහිදී පැවැසීය.මාතලේ දිස්ත්‍රික් සම්බන්ධීකරණ කමිටුවේ සම සභාපතිවරුන් වන මධ්‍යම පළාත් ප්‍රධාන ඇමැති සරත් ඒකනායක මහතාගේ ප්‍රධානත්වයෙන් හා සම සභාපති පාර්ලිමේන්තු මන්ත්‍රී නීතිඥ ලක්ෂ්මන් වසන්ත පෙරේරා මහතාගේ සහභාගිත්වයෙන් පැවැති මේ සම්බන්ධීකරණ කමිටු රැස්වීමට ප්‍රවාහන නියෝජ්‍ය ඇමැති රෝහණ දිසානායක මහතාද සහභාගි විය.